ՀՀ-ում Իրաքի Հանրապետության դեսպան Ալիա Սալման ալ Զուբեյդին նշեց, որ ֆուտբոլային հանդիպում կազմակերպելու գաղափարն ավելի վաղ է ծնվել. «Ի սկզբանե մտածում էի, որ կարելի է ֆուտբոլային հանդիպումներ կազմակերպել դեսպանատների միջեւ, սակայն «Դիվանագիտական ակումբ»-ի ներկայացուցիչների հետ քննարկումների արդյունքում որոշեցինք, որ թիմերից մեկում ներգրավված լինեն օտարերկրյա դիվանագետները, մյուսում՝ ԱԳՆ աշխատակիցները: Ես ցանկանում եմ երախտագիտությունս հայտնել ՀՀ ԱԳՆ-ին եւ անձամբ պարոն նախարարին: Սպորտը նաեւ միջոց է, որպեսզի մարդիկ միավորվեն: Եվ այս հանդիպումը նաեւ այդպիսի նպատակ ունի»: